Kobberglans. 55 



15. Kobber glans (Chalkosin). Cu 2 S. 



Krystalsystem rombisk ; Formen i Reglen flade, tilsyneladende heksago- 

 nale Tavler. 



Findes ogsaa som kornede eller tætte Masser. 



Metalglans; uigennemsigtig. Farve og Streg er sortagtig blygraa; sæd- 

 vanlig anløben med mat Overflade ogsaa ofte med blaa eller grøn Farve. 



Utydelig spaltelig efter et Prisme. Muslet Brud. Mineralet er temme- 

 lig smidigt med glinsende Streg, det er dog mere sprødt end den ellers 

 meget lignende Sølvglans, som man kan skære i med en Kniv, uden at den 

 gaar i Stvkker. Haardheden 2'/г — 3; Vægtfylden 5.5—5.8. 



Af andre Metaller indeholder det i Reglen kun noget Jern. 



Kobberglans afgiver ingen flygtige Substanser, naar den ophedes uden 

 Luftens Adgang; med denne afgiver den Svovlsyrlingdampe. Den er op- 

 løselig i Salpetersyre under Udskillelse af Svovl; mættes Opløsningen med 

 Ammoniak, bliver den dybt blaa. 



Kobberglans findes ofte paa Gange sammen med Kobberkis. Den kan 

 ogsaa findes som Forsteningsmiddel for Planter og Dyr og som Pseudo- 

 morfoser efter alle mulige andre Kobbermineraler. 



Den er den bedste Kobbermalm, der findes (efter gedigent Kobber) ; men 

 den spiller ikke saa stor en Rolle som Kobberkis, da dette Mineral er en Del 

 almindeligere. 



I Grønland forekommer den paa ganske faa Lokaliteter, 

 alle Vegne sammen med broget Kobbermalm , derimod ingen 

 Steder med Kobberkis. Mængden har paa et Par af Stederne 

 været saa betydelig, at der er anlagt Kobberminer, som dog 

 snart igen er udtømte. Den omtales første Gang fra Grønland 

 af Schumacher 1 ), uden at der angives nogen bestemt Lokalitet. 



Julianehaab Distrikt. 



Josvas Kobbermine (Rink). 



Rink: Om Monopolhandelen paa Grønland, 1852, Pag. 95. 

 Lundt: Nogle faktiske Oplysninger i Anledning af Planen til Bjergværks- 

 drift paa Grønland, 1853, Pag. 13. 

 Rink: Grønland, II, S. Insp. Pag. 133. 



Hoff: Om Alderen af de i Grønland forekommende Formationer etc. 

 1864, Pag. 13. 



Findes i smaa, kornede Masser indblandet i broget Kobber- 

 malm i Kloritskifer. (Angaaende Malmens øvrige Forhold 

 henvises til broget Kobbermalm). 



M Nat. Selsk. Skrift. 4, 2 Hefte, 1798, Pag. 233. 



